# Juan Antonio Bayona

Juan Antonio García Bayona (Barcelona, 9 de maig de 1975), conegut amb el nom de J. A. Bayona, i fins i tot Jota, és un director català de cinema.

## Biografia

Format a l'Escola Superior de Cinema i Audiovisuals de Catalunya, on va cursar l'especialitat de director, va començar la seva carrera com a director de videoclips i anuncis de televisió.
El seu primer llargmetratge, pel qual és descobert a nivell mundial, el film de terror L'orfenat, s'estrenà al Festival Internacional de Cinema de Canes el 20 de maig de 2007 amb un gran èxit de públic i recaptació. Fou nominada a 14 Premis Goya l'any 2008, dels quals en guanyà 7, incloent-hi el de millor director novell per Bayona.
El seu segon llargmetratge, el film de catàstrofes The Impossible, protagonitzada per Tom Holland, Ewan McGregor i Naomi Watts, ambientat en el Tsunami de l'oceà Índic del 2004, fou nominat a 14 Premis Goya, dels quals en guanyà 5, incloent-hi el de millor director. Watts també fou nominada al Globus d'Or a la millor actriu dramàtica i a l'Oscar a la millor actriu.Va ser un altre èxit de critica i comercial per un tema tanmateix sensible: el relat d'una família escapada del Tsunami del 26 de desembre de 2004.
El seu tercer llargmetratge, Un monstre em ve a veure, va finalitzar el seu rodatge a Terrassa.
El maig de 2016, es va anunciar que Bayona inauguraria la cerimònia dels premis Princesa de Girona presidida pels reis.
El 18 d'abril de 2016, Colin Trevorrow, el director del primer film Jurassic World, va revelar que Bayona, elegit per Steven Spielberg, en dirigiria una seqüela (Jurassic World: El regne caigut), amb un pressupost de 260 milions de dòlars. La pel·lícula va ser estrenada el 22 de juny de 2018.
La Paramount li ha confiat dirigir la continuació del blockbuster de zombies World War Z, programada per 2017, però el gener de 2016, va anunciar que abandona el projecte El 2014, realitza també els dos primers episodis de l'aclamada sèrie fantàstica Penny Dreadful. El 2016, realitza Alguns minuts després de mitjanit (A Monster Calls), film fantàstic amb Liam Neeson i Felicity Jones.

## Filmografia

* 2007: L'orfenat (El orfanato)
* 2012: The Impossible
* 2014: Penny Dreadful (sèrie; dos episodis)
* 2016: Un monstre em ve a veure (A Monster Calls)
* 2018: Jurassic World: El regne caigut (Jurassic World: Fallen Kingdom)
* 2022: El Senyor dels anells: els anells de poder (sèrie; dos episodis)
* 2023: La sociedad de la nieve

## Guardons
### Premis

* 2007: Goya al millor director novell per L'orfenat
* 2012: Goya a la millor direcció per The Impossible
* 2013: Gaudí a la millor direcció per The Impossible
* 2017: Gaudí a la millor direcció per Un monstre em ve a veure

## Referències

* 1 2 3 «Juan Antonio Bayona». Gran Enciclopèdia Catalana. Barcelona: Grup Enciclopèdia Catalana.
* ↑ Pérez, Sandra «Dues dècades de talent al servei del cinema». Cultura (El Punt Avui), 23-01-2015, p. 30.
* ↑ «Home > Program 2008 > Honorary Chairman & Guests > Juan Antonio Bayona». Osaka European Film Festival. Arxivat de l'original el 2009-03-16. [Consulta: 18 desembre 2017].
* ↑ «Quint interviews Juan Antonio Bayona and Sergio Sanchez about the nifty horror flick The Orphanage». Aintitcoolnews, 12-10-2007.
* ↑ «About the Screenplay». Picturehouse.
* ↑ «'El Orfanato' left off Oscar shortlist». thinkSPAIN, 16-01-2008.
* ↑ «The Orphanage Awards». Allmovie. Arxivat de l'original el 26 d’abril 2006. [Consulta: 27 octubre 2008].
* ↑ Fleming, Mike. «Summit Acquires Naomi Watts-Ewan McGregor Drama 'The Impossible'». Deadline, 02-05-2010. [Consulta: 24 juny 2010].
* ↑ Hopewell, John «'Orphanage' duo to reunite». Variety, 14-05-2009.
* ↑ Bayona filmarà el seu nou film a Terrassa, Diari Ara, 4 de setembre de 2014
* 1 2 «Bayona inaugurará ceremonia de Premios Princesa de Girona presidida los Reyes» (en castellà). La Vanguardia, 27-05-2016 [Consulta: 27 agost 2017].
* ↑ «Jurassic World 2 tendrá un presupuesto de $260 millones» (en castellà). Lo Mío Es, 19-09-2016 [Consulta: 27 agost 2017].
* ↑ GUTIÉRREZ, Àlex, "Bayona s'estrena en les sèries", Diari Ara, 11/5/2014 p.66